cyanic-selkie/wikianc huggingface dataset:
Trapper
Besonnesch an der éischter Hallschent vum 19. Joerhonnert, wéi et eng Héichphas vum Pelzhandel an Nordamerika gouf, waren der vill vun hinnen aktiv. Déi meescht Pelzer goufen an Europa exportéiert.
Niewebäi hunn d'Trapper dozou bäigedroen, bis dohin onbekannt Géigenden z'exploréieren,
Och haut ginn et a Kanada an an Alaska nach eng 200.000 Trapper, déi meescht dovun awer just zäitweileg oder am Nieweverdéngscht.
Vincent Dias dos Santos
De Vincent Dias dos Santos, gebuer den 18. Dezember 1990, ass e lëtzebuergesche Cyclo-Cross-Vëlossportler. Hien ass Member vun der LC Tétange.
2016 huet hie Lëtzebuerg bei de Cyclo-Cross-Weltmeeschterschaften zu Heusden-Zolder an der Belsch vertrueden; de Sportler koum op déi 41. Plaz.
Friedrich Schiller
De Johann Christoph Friedrich (von) Schiller, gebuer den 10. November 1759 zu Marbach am Neckar (Baden-Württemberg) a gestuerwen den 9. Mee 1805 zu Weimar (Thüringen), war en däitschen Dichter, Philosoph an Historiker. Hien ass ee vun de bekanntste Vertrieder vun der "Weimarer Klassik" an eng grouss Perséinlechkeet vun der Weltliteratur. Als Historiker huet hien eng Zäit, vu 1789 un, op der Universitéit vu Jena gewierkt, wou hie Spezialist vum Drëssegjärege Krich war.
Valhuon
Valhuon ass eng franséisch Gemeng am Departement Pas-de-Calais an der Regioun Hauts-de-France.
Christian-Jaque
De Christian-Jaque, gebuer als Christian Albert François Maudet, de 4. September 1904 zu Paräis a gestuerwen den 8. Juli 1994 zu Boulogne-Billancourt war e franséischen Dréibuchauteur a Filmregisseur.
De Christian-Jacque war sechsmol bestuet ënner anerem mat de Schauspillerinne Simone Renant, Renée Faure a Martine Carol.
Onreegelméissege Satellit
Entdeckungen
Virum Joer 1997, an deem déi onreegelméisseg Uranusmounde Caliban a Sycorax entdeckt goufen, waren inklusiv dem Triton nëmmen eelef onreegelméisseg Mounde bekannt. Ëm d'Joerdausendwend huet mat der héijer Liichtempfindlechkeet vun den opkommende groussflächegen CCD-Sensoren eng dynamesch Serie vun Entdeckungen ugefaangen.
Definitioun
D'Mounde vun de Planéiten am Sonnesystem weisen no hire Bunneegenschaften eng natierlech Opdeelung op: Fir d'Distanzen vun de Bunne vun hirem Planéit planéiteniwwergräifend vergläichen ze kënnen, gëtt een d'Distanzen am Villfache vum Hill-Radius rH un; dat ass déijeeneg Distanz, bis zu där d'Gravitatiounskraaft vum Planéit iwwer déi vun der Sonn dominéiert: Eng alternativ, quantitativ Ofgrenzung hat beispillsweis de Burns 1986 iwwer d'Prezessioun vun de Bunnen definéiert: Duerch déi staark Dichotomie vun der Moundorbital ënnerscheet sech déi uewe genannten Definitiounen an der Klassifikatioun vun de bekannte Mounden normalerweis net. Eenzeg Ausnam ass dem Neptun säi Mound Triton, deen eng speziell Roll anhëlt (kuckt ënnen).
Eegenschaften
Onreegelméisseg Mounde goufen ëm déi véier Riseplanéite Jupiter, Saturn, Uranus an Neptun fonnt.
D'Gréisste vun de meeschten onreegelméissege Mounde konnte bis elo nëmmen ongenee bestëmmt ginn. D'Radien vun de bis elo bekannten onreegelméissege Mounden leien tëscht e puer Kilometer an zirka 106 Kilometer (Phoebe), woubäi et méiglech ass, datt nach méi kleng Mounden ënner Ëmstänn nëmmen nach net fonnt goufen.
D'Zuel vun de Mounden, deenen hiren Duerchmiesser méi kleng oder d'selwecht wéi e bestëmmten Duerchmiesser ass (englesch: size-frequency distribution, kuerz SFD), kann, wéi bei de meeschten Objeten am Sonnesystem, mat zwou Potenzfunktioune beschriwwe ginn. Dobäi ass den Exponent fir kleng Mounden (d. h. mat Radien déi méi kleng wéi 10 km sinn) ongeféier 3,5 a fir Objete mat Radie vu méi wéi 10 Kilometer ass 2.
Genesismodeller
Wärend sech regulär Satellitten no haitegem Wëssenstand duerch Akkretioun aus der planetarer Gasscheif gebilt hunn, kënnen irregulär Mounden aus verschiddene Grënn net op dës Aart a Weis entstoen: D'Ofstamung vun den onreegelméissege Mounden ass dofir nach ongekläert. Si mussen op irgendeng Aart vum Planéit aus engem heliozentreschen Orbit agefaange gi sinn. D'System Sonn-Planéit-anzefaangene Kierper reecht awer net aus, well et reversibel an der Zäit ass a soumat jiddwer Wee vum Kierper vun der Ëmlafbunn ëm d'Sonn zu enger Bunn ëm de Planéit och nees e méigleche Wee zeréck ass.
Gas drag
Als eng méiglech Erklärung, fir déi zäitlech Reversibilitéit ze briechen, gouf virgeschloen, datt de Kierper Energie duerch Reiwung (engl. drag) un dat de Planéit ëmgiewende Gas verléiert.
Dëse Modell kann zwar e puer vun den onreegelméissege Mounde vum Jupiter erklären, net awer all, well e puer méi wäit ewech sinn wéi d'Gasscheif gereecht huet. Och op déi irregulär Mounde vum Neptun a vum Uranus léisst sech dëse Modell warscheinlech net gebrauchen, well deenen hir Gasscheiwe sech méiglecherweis net fir dëse Modell eegnen. ,
Migratiounsmodeller wéi den Nice-Modell (s. u.) féieren zu engem weidere grousse Problem fir Gas-Drag-Modeller: kënnt deen sou entstanene onreegelméissege Mounden e grousst Planéitesimal oder e Planet ze no, gi si extreem effizient nees aus dem System vum Planéit erausgeworf. Gouf dëst fréier als Argument géint Modeller, an deenen sech Planéite méi no kommen, genannt, sou gëtt et spéidestens zanter den Erfolleger vum Nice-Modell meeschtens als Argument géint d'Gas-Drag-Modeller gewäert.
E weidert Problem vun de Gas-Drag-Modeller sinn d'Faarwe vun den onreegelméissege Mounden: wann d'Mounden aus der lokaler Ëmgéigend vun de Planéite géife stamen, da missten all d'Mounde vun engem Planéit eng änlech Faarwen hunn, an déi Faarwe misste vum Sonnenofstand vum Planéit ofhänken.
Nice-Modell
Den Nice-Modell geet dovun aus, datt kuerz no der Opléisung vun der protoplanetarer Gasscheif, aus deem d'Riseplanéiten entstane sinn, ausgeléist duerch Wiesselwierkung vun de Planéite mat enger deemools d'Sonnesystem ambienter massiver Scheif vu Planéitesimale eng Resonanz tëscht de Bunne vu Jupiter a Saturn optrëtt. Dëst destabiliséiert d'System, ir et sech no zirka honnert Millioune Joer nees stabiliséiert. An der chaotescher Phas koumen sech d'Planéiten ëmmer nees no, an zäitgläich fléien vill Planéitesimale duerch d'Sonnesystem.
Am Kader vum Nice-Modell erklären Nesvorný a Kolleegen d'Afänke vun onreegelméissege Mounden iwwer Dräi-Kierper-Reaktiounen: Zwéi Planéite komme sech sou no, datt si géigesäiteg an den Hillradius vum aneren andréngen, e puer dervun fléien och duerch den Hillradius vu Planéiten a Planéitesimaler a kommen doduerch op Bunnen, déi wäit ewech sinn, goufe vu Planéiten agefaangen a kreesen elo als irregulär Mounden ëm de Planéit.
An de Simulatioune vun Nesvorný a Kolleege fabrizéiert den Nice-Modell däitlech ze vill irregulär Planéiten, an och d'Gréissteverdeelung (SFD) passt net ganz gutt mat den Observatiounen iwwerenee. D'Erklärung dofir läit doran, datt et duerch déi chaotesch Bunne vun den onreegelméissege Mounden zu ville Kollisioune koum, bei deene vill Mounden zerstéiert goufen. Simulatiounen, déi datt abezéien, kënnen déi irregulär Mounde vun alle véier Riseplanéiten erfollegräich erklären.
F. R. David
De Sänger huet seng Musekscarrière an den 1970er Joren ugefaangen. 1981–82 hat hien d'gréissten Hit-Lidd Words (Don't Come Easy). Hien huet och mat sengem Lidd Pick Up the Phone bekannt.
Bricherheck
Bricherheck ass e Lieu-dit an der Gemeng Ärenzdall, am Kanton Dikrech.
Geographie
Bricherheck läit um Bord vum Bricherbësch, Loftlinn tëscht Steeën an Iermsdref.
Courcelles-Chaussy
Courcelles-Chaussy ass eng franséisch Gemeng am Museldepartement an der Regioun Grand Est.
Diakritescht Zeechen
Diakritesch Zeechen (och Diakritikum, Pl. Diakritika, aus dem Griicheschen διακρίνειν „auserneenhalen“) si kleng Zeechen, déi op oder ënner engem Buschtaf ubruecht sinn, wéi z. B. Punkten, Kreepercher, Strécher oder Kreesser. Si kënnen entweeder d'Betounung uweisen, oder awer d'Aussprooch vun engem Buschtaf änneren, resp. a Kombinatioun mat engem Buschtaf fir e Laut gebraucht ginn, fir deen et keen eegene Buschtaf gëtt.
Hire Gebrauch ka sech vu Sprooch zu Sprooch änneren (z. B. markéiert den Accent aigu a bestëmmte Sproochen e betounte Vokal, woubäi en an aneren d'Qualitéit vun der Aussprooch ännert (vgl. z. B. am Franséischen "regarde" vs. "regardé"). Jee no der Sprooch gi (verschidde) Buschtawe mat diakriteschen Zeechen als eege Buschtawen ugesinn oder och net.
Am Lëtzebuergeschen
Den Accent aigu ass do, fir d'Diphtongen /ei/ an /éi/ z'ënnerscheeden (leien, léien), oder d'Tounqualitéit vum kuerzen /e/ ze verdäitlechen (vgl. Dreck vs. dréck(en)).
Den Treema fënnt een um /ë/ (Lëschtestëmm) an /ä/ (Gärfässer), seelen och um /ö/ (blöd).
Fuerrichtung (Eisebunn)
D'Fuerrichtung ass am Allgemengen déi Richtung an där e Gefier sech vun engem Punkt op en aneren deplacéiert. Op zweegleisegen Eisebunnstrecke gëtt tëscht der normaler Fuerrichtung an an der Géigefuerrichtung ënnerscheet. Watere Gleis fir déi normal Fuerrichtung bestëmmt ass, ass vu Land zu Land verschidden an och heiansdo net ëmmer um ganzen Eisebunnsnetz déi selwecht.
Fuerrichtungen no Land
Am grousse Ganze gëtt an Nordamerika, a Mëttel- Ost- an Nordeuropa, ausser Schweden um rietse Gleis gefuer. A Südamerika, a Westeuropa, ausser Spuenien, an Asien an am gréissten Deel vun Afrika gëtt um lénkse Gleis gefuer.
Rudelle
Rudelle ass eng franséisch Uertschaft a Gemeng am Departement Lot, an der Regioun Occitanie.
Rudelle läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Abell 31
Den Abell 31, no enger anerer Katalogiséierung Sh2-290 ass e planetareschen Niwwel am Stärebild Cancer.
Den Abell 31 ass ee vun de gréisste planetareschen Niwwelen. Duerch seng grouss Wénkelausdehnung huet hien nëmmen eng kleng Flächenhellegkeet vu 26,9 Mag/arc-sec². De südlechen Deel vum Niwwel gëtt nach duerch eng boufërmeg Schockzon ëmkreest, wärend d'Grenze vum nërdlechen Deel zimmlech verschwomme sinn. D'Gréisst an d'Verschwommenheet deiten op en héijen Alter vum planetareschen Niwwel hin, well e schonn ufänkt sech mat der interstellarer Matière ze vermëschen an opzeléisen.
Ozan
Ozan ass eng franséisch Gemeng am Departement Ain an der Regioun Auvergne-Rhône-Alpes.
Canton de Kingersheim
De Canton de Kingersheim ass eng franséisch administrativ Andeelung am Arrondissement Mulhouse, Haut-Rhin an der Regioun Grand Est.
Den Haaptuert ass Kingersheim.
Mam Dekret vum 21. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Max-Planck-Institut fir Sonnesystemfuerschung
De Max-Planck-Institut fir Sonnesystemfuerschung (MPS) huet säi Sëtz zu Göttingen, Niedersachsen.
Bis 2004 huet den Institut Max-Planck-Institut fir Aeronomie geheescht. Den MPS geet zeréck op zwou Virleeferinstitutiounen, de
International Max Planck Research School (IMPRS)
D'International Max Planck Research School for Solar System Science at the University of Göttingen ass en engleschsproochege Promotiounsprogramm a Physik. An der IMPRS Solar System School bitt den MPS an d'Universitéit Göttingen en dräijärege strukturéierte Graduéierteprogramm un, an deem stänneg ronn 50 Doktorandinnen an Doktoranden un Theeme vun der Physik vum Sonnesystem fuerschen.
Fred Rogers
De Frederick McFeely "Fred" Rogers, gebuer den 20. Mäerz 1928 zu Latrobe am Bundesstaat Pennsylvania a gestuerwen de 27. Februar 2003 zu Pittsburgh a Pennsylvania, war en US-amerikanesche Stand-up-Komiker a Schauspiller.
3-mol gouf hie fir e Primetime Emmy Award nominéiert.
Anne Haney
D'Anne Haney, och heiansdo als Anne T. Haney, Ann Haney oder Ann Harvey ernimmt, gebuer Anne Ryan Thomas de 4. Mäerz 1934 zu Memphis am Bundesstaat Tennessee a gestuerwen de 26. Mee 2001 zu Studio City bei Los Angeles, war eng US-amerikanesch Film- an Theaterschauspillerin.
Si huet op der University of North Carolina Drama studéiert, an huet hir Theatercarrière mat Niewerollen an den 1970er Joren ugefaangen. 1978, am Alter vu méi wéi 40 Joer huet d'Haney och d'Carrière a Filmer ugefaangen, wat relativ spéit fir Hollywood-Schauspiller war.
"My husband died, my daughter went to college, the dog got fleas, and the maid quit. So I had to come to Hollywood. Mäi Mann ass gestuerwen, meng Duechter goung studéieren, den Hond krut Fléi an d'Mod goung hirer Wee. Do hunn ech alt missen op Hollywood kommen. - Anne Haney"
D'Haney gouf mat Rollen a Filmer wéi Mrs. Doubtfire (1993, als Mrs. Sellner), Liar Liar (1997, als Greta) , , an och mat der Roll als Mrs. Reese an enger Episod 1993 vun der Tëleesserie NYPD Blue bekannt. Si war och bekannt mat anere Rollen an Televisiounsserien. Si hat eng ausgefalen déif Stëmm.
Garwin Sanford
De Garwin Sanford, gebuer de 14. Mäerz 1955 zu Truro an der Provënz Nova Scotia, ass e kanadesche Filmschauspiller a Moler. Hien huet seng Carrière 1984 ugefaangen.
De Schauspiller gouf mat senge Rollen an den Televisiounsserië Stargate SG-1 (als Narim) a Stargate Atlantis (als Dr. Simon Wallace) bekannt.
5-mol war hie fir e Leo Award an och fir en Gemini Award nominéiert. 2015 huet hien de Sam Payne Award gewonnen.
Courcelles-sur-Nied
Courcelles-sur-Nied ass eng franséisch Gemeng am Museldepartement an der Regioun Grand Est.
Museklabel
E Museklabel oder Plackelabel ass an der Musekindustrie eng Struktur (zum Beispill eng Entreprise oder eng a.s.b.l.) déi Opname vun eenzele Kënschtler oder Musekgruppen oder soss musikalesch Opnamen an engem oder méi Formater verëffentlecht (digital, CD, Vinyl, Kassett, etc). Donieft këmmert sech e Museklabel dacks ëm d'Produktioun, d'Vermaartung an ëm rechtlech Froen.
Museklabelen zu Lëtzebuerg sinn zum Beispill Own Records, Noiseworks Records oder Winged Skull.
Canton de Mulhouse-1
De Canton de Mulhouse-1 ass eng franséisch administrativ Andeelung am Arrondissement Mulhouse, Haut-Rhin an der Regioun Grand Est.
Den Haaptuert ass Mulhouse.
Mam Dekret vum 21. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Die Rote
Die Rote ass en däitsche Film vum Helmut Käutner aus dem Joer 1962 no dem Roman mam selwechten Numm vum Alfred Andersch.
Ëm wat geet et am Film?
D'Franziska Lukas fënnt hiert Bestietnes mam Herbert Lukas langweileg. Eng Affaire mat engem anere Mann ännert näischt un hirer Langweil. Si verléisst hire Mann an och hire Frënd a geet an Italien. Zu Venedeg fënnt si eng Aarbecht an engem Hotel...
Ferrières (Meurthe-et-Moselle)
Ferrières ass eng franséisch Gemeng am Departement Meurthe-et-Moselle an der Regioun Grand Est.
Vacquerie-le-Boucq
Vacquerie-le-Boucq ass eng franséisch Gemeng am Departement Pas-de-Calais an der Regioun Hauts-de-France.
Ernst Schröder
Ernst Schröder resp. Ernst Schroeder ass den Numm vum:
Jef Claerhout
De Jef Claerhout, gebuer den 29. Oktober 1937 zu Tielt an der belscher Provënz Westflandern, ass e belsche Sculpteur.
H-alpha
Als H-alpha oder Hα gëtt an der Astronomie an an der Physik déi hellst Spektrallinn vum ioniséierte Waasserstoff (cheemescht Symbol: H) am visuelle Liicht bezeechent. Si läit am roude Liicht bei enger Wellelängt vu 656,28 Nanometer an ass vu besonnescher Bedeitung fir d'Sonnenobservatioun. Speziell Interferenzfiltere wéi de Fabry-Pérot-Interferometer, loossen d'Sonneliicht nëmmen an deem Beräich passéieren, wouduerch déi genee Struktur vun der ieweschter Sonneschicht (Chromosphär) mat de Sonnefakelen a Filamenter siichtbar gëtt.
Well Waasserstoff dat bei wäitem heefegst cheemescht Element am Weltraum ass, sinn Observatioune mat H-alpha-Filteren net nëmme fir Stären, mä och fir Gasniwwel an aner Himmelsobjeten opschlossräich.
Radyo Eksen
D'Radyo Eksen ass eng tierkesch kommerziell Radiosstatioun, dee lokal begrenzt vun Istanbul aus op der Frequenz 96,2 MHz ausgestraalt gëtt. Ugefaangen huet d'Radiosstatioun hire Betrib den 1. November 2000, a bedriwwe gëtt e vun der Doğuş Holding.
Si spillt e musikalesche Programm (Rockmusek, Metal, Indie-Musek, Alternative asw.).
TAP Portugal
D'TAP Portugal, virdrun TAP Air Portugal, ass déi gréisst Fluchgesellschaft vu Portugal. Si gouf 1945 gegrënnt an huet hire Sëtz zu Lissabon. TAP steet fir Transportes Aéreos Portugueses.
Äerdbunn
D'Äerdbunn – d'Ëmlafbunn vun der Äerd am Sonnesystem – ass de Wee, deen d'Äerd bei hirem järlechen Ëmlaf ëm d'Sonn beschreift.
Vum Polarstär aus gekuckt leeft d'Äerd géint den Auerzäresënn ëm d'Sonn.
Ellipseform
D'Äerdbunn gëtt duerch eng Ellips mat der Sonn an engem vun de béide Brennpunkte beschriwwen, wéi et aus dem éischte Kepler-Gesetz follegt. Dës Ellips wäicht mat enger numerescher Exzentrizitéit e vun 0,0167 nëmme ganz wéineg vun enger Kreesbunn of. Wärend déi mëttel Distanz zu der Sonn (déi grouss Hallefachs) 149,598 Mio. Kilometer (eng Astronomesch Eenheet) ass, sinn et am sonnennooste Punkt (Perihel) 147,1 Mio. Kilometer an am wäitste Punkt (Aphel) 152,1 Mio. Kilometer. Dës béid Extremwäerter wäiche vum Mëttelwäert nëmmen 1,67% of. D'Äerd huet hire Perihel-Duerchgank ëm den 3. Januar (2.–5. Jan.) an hiren Aphel-Duerchgank ëm de 5. Juli (3.–7. Juli).
Wéinst Gravitatiounsaflëss vun anere Planéiten hëlt d'Exzentrizitéit vun der Äerdbunn géigewäerteg liicht of. Si ka laangfristeg Wäerter tëscht knapps 0,06 a bal Null unhuelen. D'Haaptperiod vun dëse Schwankungen ass ongeféier 100.000 Joer (Milanković-Zyklen).
Och wéinst den Aflëss vun den anere Planéiten dréit sech d'Achs vun der Ellips lues, an zwar an der selwechter Richtung, an där d'Äerd d'Bunn duerchleeft (rechtleefeg). Duerch d'Periheldréiung wandert de Perihel an ongeféier 110.000 Joer eemol a Bezuch op de Fixstärhannergrond ëm d'Äerdbunn.
An enger Sekonn iwwerdeckt d'Streck Äerd–Sonn eng Fläch vun iwwer 2 Milliarde km². Dëse Wäert ass nom zweete Kepler-Gesetz konstant.
Russesch Astrophysiker hunn am Juni 2004 e Schreiwe publizéiert, nodeem de mëttleren Ofstand zu der Sonn net konstant ass, mä sech all Joer ëm ongeféier 10 cm vergréissert (kuckt och: Verännerlechkeet vun der AE). Déi duerchschnëttlech Ëmlafvitesse vun der Äerd ëm d'Sonn ass 29,783 km/s resp. 107.218 km/h an d'Längt vun der Äerdbunn läit bei ongeféier 940 Mio. km.
Bunnfläch
Wéi ëmmer, wann e Massepunkt eng Bunn ënner dem Afloss vun enger Zentralkraaft duerchleeft, läit och d'Bunn vun der Äerd op enger Fläch. Dës Bunnfläch gëtt och Ekliptik genannt an déngt ënner anerem als Referenzfläch fir astronomesch Koordinaten.
Denkt ee sech d'Bunnfläch onendlech no alle Säite virugesat, sou ergëtt hir Schnëttlinn mat der visueller Himmelskugel e Grousskrees ronn ëm den Himmel (an der geduechter Bannesäit vun der visueller Himmelskuppel), deen een och als Ekliptik bezeechent. Vum Sonnemëttelpunkt aus betruecht, wandert d'Äerd eemol am Joer laanscht dës Ekliptiklinn ëm den Himmel. Vun der Äerd aus gesinn ass et d'Sonn, déi am Verlaf vun hirer järlecher Wanderung duerch d'Fixstäre laanscht der Ekliptik leeft. (Déi visuell deeglech Wanderung vun der Sonn iwwer den Himmel ass nëmmen op d'Äerdrotatioun zeréckzeféieren: d'Sonn wandert heibäi zesumme mat de Fixstäre iwwer den Himmel, an zwar bal parallel zum Equator, net laanscht d'Ekliptik.) Kuckt heizou Sonnebunn oder den Artikel Sonnestand.
D'Rotatiounsachs vun der Äerd steet net senkrecht op der Bunnfläch, mä ass liicht gebéit. Entspriechend läit och den Equatorniveau vun der Äerd resp. hir Projektioun op der visueller Himmelskugel, dem Himmelsequator, net op der Bunnfläch. De Wénkel tëscht Ekliptikniveau an Equatorfläch, déi sougenannt Schréit vun der Ekliptik ass géigewäerteg ongeféier ε = 23,44°. D'Schnëttlinn tëscht de béiden Niveauen zeechent souwuel op der Ekliptik wéi och um Equator eng kollektiv Referenzlinn aus. An enger vun de béiden duerch d'Referenzlinn definéiert Richtunge steet d'Sonn am Moment vum Fréijoersufank, wann déi op der Ekliptik wandernd Sonn den Himmelsequator ierschrëtt, also duerch de Schnëttpunkt vun der Ekliptik an den Equator leeft. D'Richtung zum Fréijoerspunkt gëtt als Nullpunkt fir astronomesch Koordinatesystemer gebraucht.
Ëmlafdauer
D'Ëmlafdauer vun der Äerd gëtt als ee Joer (Äerdjoer) bezeechent. Jee nodeem, wéi ee Bezuchspunkt gewielt gëtt, erginn sech ënnerschiddlech Zuelewäerter fir d'Längt vum Joer.
No engem sideresche Joer hëlt d'Äerd nees déi selwecht Plaz an. D'Längt vum sideresche Joer ass ongeféier 365,256 Deeg. Meteorstréim beispillsweis schneiden d'Äerdbunn ëmmer op der selwechter Plaz, virausgesot datt si net gestéiert ginn. D'Stäreschnäizschauere widderhuele sech dofir mat der Period vun engem sideresche Joer.
No engem tropesche Joer hëlt d'Äerd nees déi selwecht Plaz a Bezuch op de Fréijoerspunkt. Well de Fréijoerspunkt vun der Äerd deen anere Wee leeft, ass dat tropescht Joer eppes méi kuerz wéi dat siderescht an huet eng Dauer vu ronn 365,242 Deeg.
Bunnstéierungen
Déi aner Planéite maachen nëmme wéineg Stéierungen vun der Äerdbunn aus. méi Afloss mécht den Äerdmound, dee knapps 1" (en Dausendstel Prozent) ausmaache kann.
Sonnebunn
Zu der visueller topozentrescher Bunn vun der Sonn, kuckt: Sonneplaz
An der himmelsmechanescher Duerstellung ass de geozentreschen Uertsvektor vun der Sonn dem heliozentreschen Uertsvektor vun der Äerd genee entgéintgesat.
NGC 4062
Den NGC 4062 ass eng Spiralgalaxis am Stärebild Ursa Major. D'Galaxis gouf am Joer 1787 vum Astronom Wilhelm Herschel mat sengem 18,7 Zoll-Teleskop entdeckt.
Nosbusch
Nosbusch ass e Familljennumm, deen etymologesch op de flektéierte Patronym Nospesch zeréckgeet, dee vum Verb *nosperen hierkéim, wat "duerch d'Nues schwätzen" héisch.
Et ass de Familljennumm vun ë. a. follgende Persounen:
Brennpunkt (Ellips)
Als Brennpunkte vun der geometrescher Figur vun enger Ellips bezeechent een déi béid Punkte, vun deenen all Punkte op der Ellips eng bestëmmt Distanz, meeschtens als 2a bezeechnen, opweisen.
Een Ofstand vun de béide Brennpunkte zum Mëttelpunkt vun der Ellips, gewéinlech mat e gezeechent, gëtt linear Exzentrizitéit genannt.
Och eng Hyperbol huet zwéi Brennpunkten; an dësem Fall ass fir all Punkt vun der Hyperbel d'Ofstandsdifferenz vun dëse Punkte konstant.
Eng Parabol huet nëmmen ee Brennpunkt, well si als Grenzfall vun enger Ellips entsteet, wann een den zweete Brennpunkt an dat Onendlecht setzt. De Brennpunkt vun enger Parabel mat der Equatioun y = ax^2 (Scheetpunkt am Urspronk) gëtt ausgedréckt duerch.
Canton de Mulhouse-2
De Canton de Mulhouse-2 ass eng franséisch administrativ Andeelung am Arrondissement Mulhouse, Haut-Rhin an der Regioun Grand Est.
Den Haaptuert ass Mulhouse.
Netflix
Netflix, Inc. ass eng US-amerikanesch Medienentreprise, déi sech mam Streaming (via Abonnement) an der Produktioun vu Filmer a Serien beschäftegt.
Se gouf 1997 am kalifornesche Los Gatos vum Reed Hastings an dem Marc Randolph gegrënnt. Ufanks huet s'als Online-Videothéik fonctionéiert, andeems se Filmer op DVD a Blu-ray un hir Abonnente verschéckt huet. 2007 huet Netflix mat Video-on-Demand ugefaangen, sou datt Abonnenten op e Katalog vun audiovisuellen Inhalter per Streaming Zougang kruten.
Netflix produzéiert eege Serien a Filmer, ma weist der och eng jett, fir déi se d'Exploitatiounsrechter (net ëmmer fir iwwerall an zum Deel zäitlech begrenzt) kaaft huet.
Bis Mäerz 2020 hat Netflix knapps 3000 Film- an Televisiounsprogrammer a senger Offer. Bis Enn Mäerz 2022 goufen, zanter dass d'Firma gegrënnt gouf, am Ganzen 221,64 Milliounen Abonnementer ofgeschloss, dovun der 74,58 Milliounen an den USA an a Kanada. 2020 louch hire Wäert op der Bourse mat knapps 195 Milliarden Dollar iwwer deem vun der Walt Disney Company.
Zanter 2014 kann een Netflix och zu Lëtzebuerg abonéieren.
Deen éischte Lëtzebuerger Film, deen op Netflix gewise gouf, ass Sawah vum Adolf El Assal.
Luis Aragonés
Carrière
Als Spiller huet den Aragonés déi meeschten Zäit vu senger Carrière (1957-1974) beim Atlético Madrid verburecht an huet eelef Mol an der spunescher Nationalekipp gespillt, wou en dräi Goler geschoss huet. Duerno gouf en Trainer, fir d'éischt zu Madrid, duerno och beim FC Barcelona, FC Sevilla, Valencia CF, Espanyol Barcelona, Real Betis, Real Oviedo an RCD Mallorca.
Mantenay-Montlin
Mantenay-Montlin ass eng franséisch Gemeng am Departement Ain an der Regioun Auvergne-Rhône-Alpes.
Lacapelle-Marival
Lacapelle-Marival ass eng franséisch Uertschaft a Gemeng am Departement Lot, an der Regioun Occitanie.
Lacapelle-Marival läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Thimister
Thimister, ass eng belsch Uertschaft an der Gemeng Thimister-Clermont an der Provënz Léck.
Bis zu de belsche Gemengefusioune vun 1977 war Thimister eng eegestänneg Gemeng.
Geographie
Thimister läit matzen am Pays de Herve an zwar an deem Deel dee Vrai Pays de Herve genannt gëtt, um rietsen Uwänner vun der Berwinne déi am Norden d'Gemengegrenz mat Aubel mécht. En ettlech vun hiren Niewebaache wéi z. B. d'Bèfve an de Ruisseau de la Vlamerie hunn hir Quellen um Territoire vun Thimister. De ganze südlechen Deel läit laanscht d'Nationale 3 déi do Chaussée Charlemagne genannt gëtt an déi do op der Waasserscheed vun der Berwinne an der Vesdre läit.
Verkéier
Un d'Stroossennetz ass d'Uertschaft iwwer d'Nationale 3 ugeschloss a bis 1957 hat se mat hirer Gare op der Linn 38 Uschloss un dat belscht Eisebunnsnetz.
Laquenexy
Laquenexy ass eng franséisch Gemeng am Museldepartement an der Regioun Grand Est.
Bou
E Bou (Plural: Béi) ass:
Sergio Fantoni
De Sergio Fantoni, gebuer de 7. August 1930 zu Roum an och do gestuerwen de 17. Abrëll 2020, war en italieenesche Schauspiller an Theaterregisseur.
Op der Bün war de Sergio Fantoni a Stécker vun Auteure wéi Molière, Gotthold Ephraim Lessing, Luigi Pirandello, Thornton Wilder an Harold Pinter ze gesinn.
Am Ufank vu senger Filmcarrière huet hien an italieenesche Sandalefilmer wéi Ercole e la regina di Lidia (1959) vum Pietro Francisci, La battaglia di Maratona (1959) vum Jacques Tourneur an Esther and the King (1960) vum Raoul Walsh a Mario Bava matgespillt. Bedeitend Filmer mat him sinn Senso (1954) vum Luchino Visconti, Von Ryan's Express (1965) vum Mark Robson an The Belly of an Architect (1987) vum Peter Greenaway.
Hien ass de Jong vum Schauspiller Cesare Fantoni.
Hybrid
Als Hybride gi bei de Planzen déi Nokomme betruecht deenen hir Elteren zu verschiddenen taxonomesche Gruppe gehéieren. Jee no Grad vun der Familljerelatioun vun den Eltere ginn dräi Gruppen ënnerscheet.
Infraspezifesch Hybriden
Infraspezifesch Hybride si Kräizunge vu Planze vun der renger Aart mat enger Ënneraart oder Varietéiten oder och Kräizunge vun de Leschgenannten. En infraspezifeschen Hybrid ass z. B. d'Sudetemëläs, eng Kräizung tëscht der Polnescher Mëläs an der typescher europäescher Mëläs aus den Alpen. Sou Hybriden ënnerscheede sech am Habitus bal net vun den Elteren, well se sech nëmmen an onbedeitenden Eegenaarten ënnerscheeden. Sou Kräizunge si besonnesch intressant fir méi leeschtungsfäeg Holzaarten ze zillen.
Interspezifesch Hybriden
Interspezifesch Hybriden enststi bei Kräizunge vun zwou Aarten aus der selwechter Gattung, wéi z. B. d'Spuenesch Eech wat eng Kräizung tëscht der Tierkescher Eech an der Korkeech ass. D'Nimm vun den Hybriden déi vun zwou Aarten hierkommen erkennt een um × dee virum Aartennumm steet, z. B. Larix × eurolepis a Larix × czekanowskii
Gattungs- oder intergeneresch Hybriden
Sou Hybriden entsti bei Kräizunge vun Aarten aus verschiddene Gattungen, a sinn deemno ganz rar. D'Aarten u sech musse sech awer gläiche well soss brengen d'Somzellen et net fäerdeg fir sech zu engem liewensfäegen Organismus ze verbannen. E bekannte Fall bei Beem ass d'Leyland-Zypress. Dobäi hanndelt et sech ëm Hybride bei deem déi zwéin Elterndeeler d'Roll sou gutt vum Papp wéi vun der Mamm iwwwerholl hunn. Sou entstoung och net nëmmen en eenzelen Hybrid mä eng ganz Grupp. Sou Hybride kréien en neie Gattungsnumm deen aus dem Numm vun den zwou Elteregattungen zesummegesat ass, wat bei der Leyland-Zypress hirem wëssenschaftlechen Numm × Cupressocyparis leylandii en zesummegesaten Numm vu Cupressus a Chamaecyparis ass. Den × weist datt et en Hybridegattungsnumm ass. Aner Gattungshybride fënnt ee besonnesch bei Rosaceaen wéi z. B. bei der Aaspel, dem Hodar an der Vullekiischt.
Hybriden an der Zuucht
An der Planzenzuucht si besonnesch interspezifesch Hybriden (Aarthybriden oder Aartbaaschterten) intressant. Se hu gewéinlech mei e staarke Wuesstem wéi d'Elteren an dat ëmsou méi wat d'Eltere manner Famill matenee sinn. Déi Iwwerleeënheet gëllt awer net nëmme fir de Wuesstem (d.h Héicht a Vitess), mä d'Bildung vu Bléien a Friichten ass och dacks méi grouss. Dee Phenomeen ass als Heterosis bekannt. Graff kann ee soen dat eng Kräizung vun enger Aart mat ville klenge Friichten mat enger Aart mat wéinegen awer grousse Friichten en Hybrid ka ginn, dee vill grouss Friichten dréit. Déi Eegenschafte sinn awer dacks nëmmen an der éischter Generatioun dominant. Si bleiwe bei vegetativer Reproduktioun déi selwecht, wärend fir Generatiounen déi aus Hybridesom entstinn, d'F2, d. h. déi zweet Generatioun, d'Heterosis méi schwaach ass a bei de Generatiounen duerno gant verschwënnt. Sou Heterosis-Wierkungen trieden awer net bei all Kräitung op, et sinn éischter Glécksfäll. Et muss een och nach soen datt interspezifesch Baaschterten heiansdo steril sinn, also kee keimfäege Som hunn. Dat ass awer net d'Reegel, am Géigesaz zum Déiereräich wou et ëmmer de Fall ass, wéi z. B. beim Mauldéier a Mauliesel, a bei den Zebroiden an anerer.
Luppy
Luppy ass eng franséisch Gemeng am Museldepartement an der Regioun Grand Est.
Lescheroux
Lescheroux ass eng franséisch Gemeng am Departement Ain an der Regioun Auvergne-Rhône-Alpes.
Tethys (Mound)
Den Tethys (oder Saturn III) ass de fënnefgréisste vun 62 bekannte Mounde vum Planéit Saturn. Hien zielt zu den Äismounden.
Entdeckung a Benennung
Den Tethys gouf den 21. Mäerz 1684 vum franséischen Astronom mat italieenesche Wuerzelen, dem Giovanni Domenico Cassini entdeckt.
Den Tethys ass zesumme mam Dione de 4. a 5. entdeckte Saturnmound an den 8. resp. 9. entdeckte Mound am ganze Sonnesystem. Duerch seng deemools am drëttnosten zum Saturn leiend Ëmlafbunn gouf hien als drëttbannenzegte vu siwe bis dohin bekannte grousse Saturnmounde vun der I. A. U. mat der réimescher Nummer III markéiert.
De Mound gouf no der Titanin Tethys aus der griichescher Mythologie genannt. Si war eng Duechter vum Uranos an der Gaia a war mat hirem Brudder Okeanos bestuet. No der Gëttin ass och den äerdgeschichtlechen equatorialen Ozean Tethys genannt.
Den Numm Tethys an Nimm fir weider siwe Saturnmounde goufe vum Astronom John Herschel, 1847 an enger Publikatioun „Results of Astronomical Observations made at the Cape of Good Hope“ virgeschloen. Si sollten no Geschwëster vum Titan Kronos genannt ginn.
Ëmlafbunn
Den Tethys kreest ëm de Saturn op enger prograder, bal perfekt kreesfërmeger Ëmlafbunn op enger mëttlerer Distanz vun 294.619 km (zirka 4,888 Saturnradien) vun Zentrum (resp. dem Schwéierezentrum), also ongeféier 234.351 km iwwer der Wollekenuewergrenz. D'Bunnexzentrizitéit ass 0,0001, d'Bunn läit 1,12° schréi géigeniwwer dem Equator vum Saturn, si läit also bal an der Equatorhéicht vum Planéit. Duerch déi zimmlech niddreg Exzentrizitéit variéiert d'Bunn an der Distanz zum Saturn ëm ronn 59 km.
António Guterres
Den António Manuel de Oliveira Guterres, gebuer den 30. Abrëll 1949 zu Santos-o-Velho (Lissabon), ass e portugisesche Politiker an zanter dem 1. Januar 2017 den néngte Generalsekretär vun de Vereenten Natiounen.
Tethys (Mound)
Ëmlafbunn
D'Ëmlafbunn vum nächste bannenzege Mound Enceladus ass an der Moyenne ongeféier 56.671 km vum Tethysorbit ewech. D'Bunndistanze vun de nächste baussenzege Mounde Dione souwéi d'Trojaner-Mounde Helene an Polydeuces beweegen sech an der Moyenne op 82.777 km.
D'Tethys-Trojaner-Mounde Telesto an Calypso lafen op Tethys’ Lagrange-Punkte L4 an L5, all Kéier 60° vir an hanner dem Mound, op der selwechter Ëmlafbunn ëm de Planéit.
Den Tethys leeft an 1 Dag, 21 Stonne, 18 Minutte an 26,1 Sekone ëm de Saturn. Dat sinn ongeféier 2 Stonnen a 50,9 Minutte méi laang wéi d'Ëmlafzäit vum Jupitermound Io. Den Tethys brauch fir een Ëmlaf 12 Stonnen an zirka 25,3 Minutteméi laang wéi de bannenzege Noper Enceladus.
Den Orbit vum Tethys läit déif an der Magnéitosphär vum Saturn, sou datt de Plasma, dee mam Planéit matrotéiert, op déi follgend Hemisphär trëfft. Si gëtt doduerch och vun energeteschen Deelercher (Elektronen an Ionen) getraff.
Bunnresonanzen
Den Tethys steet a gravitativer Wiesselwierkung mat senger Noperschaft. Nieft den Trojaner-Mounden Telesto a Calypso (1:1-Bunnresonanz) leeft den Tethys bal an enger 4:3-Bunnresonanz mam nächste bannenzege Mound Enceladus a bal an enger 2:3-Resonanz mat der baussenzeger Bunnnopesch Dione ëm de Saturn.
Den Tethys a seng béid Trojaner-Mounde kreesen ëm de Saturn bannenzeg vum E-Rank, sou datt sech d'Uewerfläche vun de Mounde an engem dauernde Bombardement duerch Mikrometeoritte steet.
Rotatioun
D'Rotatiounszäit vum Tethys a d'selwecht wéi seng Ëmlafzäit. Alle béid geschéie bannen engem Dag, 21 Stonnen, 18 Minutten a 26,1 Sekonnen. Den Tethys weist domat, wéi den Äerdmound an all grouss Trabante vun de Gasrise, eng synchron Rotatioun op. Hie weist also ëmmer mat der selwechter Hemisphär zum Saturn. D'Equatorhéicht steet 0,034° schréi zu der Ëmlafbunn.
Gréisst
Den Tethys ass bal komplett kugelfërmeg, mat engem Duerchmiesser vun an der Moyenne 1062,2 km. Déi genee Moosse sinn 1076,8 × 1057,4 × 1052,6 km. D'Ofwäichung vun ongeféier 0,9 % ass op d'Gezäitekraafte vum Saturn zeréckzeféieren, wat dem Mound d'Form vun engem dräiachsegen Ellipsoid gëtt. D'Längsachs ass op de Saturn ausgeriicht, déi mëttelst Achs ass tëscht féierender a follgender Hemisphär an déi kierzest Achs tëscht de Pole. Den Tethys ass de fënneftgréisste Saturnmound a rangéiert am ganze Sonnesystem op der 16. Plaz bei alle Planéitemounde souwéi der 31. Plaz vun alle bis elo bekannte Kierper (Stand Mäerz 2012).
Vun der Gréisst hir ass den Tethys ze vergläiche mam gréissten Haaptceinture-Asteroid Ceres oder der eppes méi grousser Nopesch Dione.
Déi gabz Fläch vum Tethys ass zirka 3.544.561 km² grouss, dat ass ongeféier d'Fläch vun Indien mat Bangladesch an Nepal.
Bannenzegen Opbau
Den Tethys ass en äisegen Himmelskierper, genee wéi déi grouss Saturnmounde Dione an Rhea. Seng kleng Dicht vun 0,984 g/cm3 weist drop hin, datt hie gréisstendeels aus Waasseräis zesummegesat ass. D'Mass u Gestengs kann 6 % vun der ganzer Moundmass net iwwerschreiden. Et ass net bekannt, ob den Tethys en differenzéierte Kierper huet. Wann dat sou wier, dann hätt de Gestengskär en Duerchmiesser vu ronn 290 km, also ongeféier en Drëttel vum ganzen Moundduerchmiesser. D'Dimensioune vum Ellipsoid weisen op en homogeene Kär hin. D'Existenz vun engem ënnerierdeschen Ozean gëtt als onwahrscheinlech ugesinn.
Uewerfläch
D'Uewerfläch vum Tethys ass ganz hell, si reflektéiert 80 % vum agestralte Sonneliicht. Déi héich Albedo ass d'Resultat vum Beschosse duerch déi reng Waasseräispartikele vum E-Rank. Déi féierend Hemisphär ass doduerch ëm ronn 10 bis 15 % méi hell wéi déi follgend, well si d'Rankmaterial op hirer Ëmlafbunn quasi zesummebréngt. Op dem Mound Tethys sinn Temperature vun zirka −187 °C (dat sinn 86 Kelvin).
D'Uewerfläch vum Tethys ass staark verkratert an huet vill Rësser. Zwou ënnerschiddlech Aarten vu geologesche Regioune konnten ausgemaach ginn, eng Regioun mat ville Impaktkrateren an en däischtert Band, mat mannere Kratere, dat iwwer de Mound verleeft. Déi lescht Regioun ass en Zeechen dorop, datt d'Uewerfläch zu engem spéideren Zäitpunkt geologesch aktiv war, woubäi eeler Gebidder vun der Uewerfläch erneiert goufen. Déi genee Ursaach vun der donkler Bandverfierwung ass net bekannt. Eng méiglech Erkläerung kéinte Fotoe vun der Raumsond Galileo liewweren, déi d'Jupitermounde Ganymed a Kallisto ënnersicht hat. Allen zwéin Mounde hunn hell Polkapen, déi vu groussen Äisoflagerungen an den Häng vu Kratern geformt goufen. Aus der Distanz erschéngen d'Polkape méi hell wéi d'Muster, dat vun Dausenden, net opgeléiste méi klengen a veräiste Kratere geformt gëtt. D'Uewerfläch vum Tethys kéint d'selwecht gebilt sinn a besteet aus Polarregioune mat engem ondäitleche Muster aus hellem Äis, tëscht deenen eng däischter Zon läit.
De Krater Odysseus
Op der westlecher Hemisphär ass de risege Krater Odysseus dat opfällegst Zeechen. Hie bedeckt knapps 3,5 % vun der ganzer Uewerfläch, a säin Duerchmiesser ass mat 445 km gutt 40 % vum Moundduerchmiesser. De Krater erschéngt relativ flaach a gläicht de Kratere um Jupitermound Kallisto, woubäi déi typesch Réngwäll an de Zentralbierg feelen, wéi si um Merkur oder um Äerdmound ze fanne sinn. Dat ass wuel dorop zeréckzeféieren, datt déi schwaach äiseg Kuuscht vum Tethys iwwer geologesch Zäitraim ewech agebrach ass.
Ithaca Chasma
Dat zweet opfällegt Zeechen um Tethys ass e risegen Dall, den Ithaca Chasma, dee ronn 100 km breet ass an dräi bis fënnef Kilometer déif. Mat enger Längt vun 2000 km leeft en zu ronn dräi Véirel ëm de Mound. Et kéint geformt gi sinn, wéi flëssegt Waasser am Kär vum Mound gefruer ass an d'Uewerfläch duerch d'Ausdeenung opgerass gouf. No enger anerer Theorie kéint den Ithaca Chasma entstane sinn, wéi bei engem risege Kierperaschlag, deen de Krater Odysseus geformt hat, Schockwellen duerch de Mound gestouss hat an déi zerbriechlech Kuuscht op der Säit vis-à-vis opgebrach hat.
Fuerschung
Den Tethys huet eng visuell Magnitude vun 10,3m, déi 1:6300 vum Zentralplanéit grouss ass. Fir den Tethys z'observéieren, brauch een e gréissert Teleskop.
Den Tethys gouf bis elo vu véier Raumsonden ugeflunn, speziell vun de Laanschtfluchsonden Pioneer 11 den 1. September 1979, Voyager 1 den 12. November 1980 a vum Voyager 2 de 25. August 1981 an zum Schluss vum Cassini-Huygens, deen zanter dem 1. Juli 2004 ëm de Saturn kreest. De 24. September 2005 war d'Sond op enger Distanz vun 1.503 km laanscht den Tethys geflunn. Bei engem Laanschtfluch am Abrëll 2015 hat d'Sond Biller mat roude Sträifen op der Uewerfläch geschéckt, déi méiglecherweis geologesch ganz jonk sinn.
Belleville (Meurthe-et-Moselle)
Belleville ass eng franséisch Gemeng am Departement Meurthe-et-Moselle an der Regioun Grand Est.
D'Uertschaft läit am Parc naturel régional de Lorraine
Murder Ahoy
Murder Ahoy ass e brittesche Kriminalfilm vum George Pollock aus dem Joer 1964 mat als Haaptpersonnage d'Miss Marple no engem Roman vun der Agatha Christie.
Ëm wat geet et am Film?
E Member vun engem Verwaltungsrot stierft. Den Inspekter Craddock tippt op eng Häerzattack. D'Miss Marple mengt awer de Mann wier ermuert ginn an ënnersicht de Fall…
Claudio Abbado
De Claudio Abbado, gebuer de 26. Juni 1933 zu Mailand a gestuerwen den 20. Januar 2014 zu Bologna, war en italieeneschen Dirigent.
Hie gouf 1968 Dirigent op der Scala vu Mailand. No enger kuerzer Zäit bei de Wiener Philharmoniker gouf en 1989 Chefdireigent vun de Berliner Philharmoniker. Nach ier en do 2002 zeréckgetrueden ass, hat en eng ganz Rëtsch international Orchestere matgegrënnt.
Jean-Claude Wolff (Journalist)
De Jean-Claude Wolff, gebuer den 29. Mäerz 1961 a gestuerwen den 31. Januar 2014, war e lëtzebuergesche Journalist.
Hien huet vun 1991 bis 1996 beim Tageblatt geschafft an duerno beim Radio 100,7.
Maizeroy
Maizeroy ass eng franséisch Gemeng am Museldepartement an der Regioun Grand Est.
Airbus A350
Den Airbus A350 ass ee zweestralege Groussraumfliger vum europäesche Fligerbauer Airbus. Déi éischt Ausliwwerunge vun dësem Fliger, deen nach an der Entwécklung ass, solle viraussiichtlech 2014 sinn.
Leschtepräiss
(Stand: Mee 2008):
Opleschtung
(Stand 17. November 2009):
Canton de Mulhouse-3
De Canton de Mulhouse-3 ass eng franséisch administrativ Andeelung am Arrondissement Mulhouse, Haut-Rhin an der Regioun Grand Est.
Den Haaptuert ass Mulhouse.
Spotify
Spotify ass eng schweedesch Audiostreaming-Plattform mat iwwer 82 Millioune Lidder.
Si gouf 2006 gegrënnt an zielt zu de gréissten an hirer Aart, mat iwwer 456 Milliounen aktive Benotzer (Stand: Januar 2023), dovun 195 Milliounen, déi fir de Service bezuelen. Déi aner gebrauchen eng gratis Offer mat Publicitéit a limitéierte Funktiounen.
De Sëtz vu Spotify ass zu Stockholm. D'Entreprise gëtt op der Bourse vun New York gehandelt iwwer d'Holdinggesellschaft Spotify Technology S.A. mat Sëtz zu Lëtzebuerg.
Hedva Ser
D'Hedva Ser, gebuer den 20. September 1948 zu Petah Tikva (Israel), ass eng franséisch Kënschtlerin, Molerin a Sculptrice. Do dernieft mécht si och Wandteppecher a Bijouen.
Biographie
D'Hedva Ser huet vun 1964 bis 1966 eng Ausbildung am Konschtmusée vun Tel Aviv gemaach, duerno (1966) an der Académie de la Grande Chaumière zu Paräis a vun 1967 bis 1970 an der École Camondo. 1970 goung si op London op de Hornsey College of Art.
Ausstellungen a Wierker (Auswiel)
Eng sëlleg Eenzelausstellunge goufen hirer Aarbecht gewidmet, sou z. B. am
Am Kader vun hirem Asaz fir en interkulturellen Dialog stellt si zanter 2007 uechter d'Welt hir Skulpturen „Friddensbam“ (Arbre de la paix) op. Zu Lëtzebuerg gouf hire Friddensbam de 6. Oktober 2019 bei der Metzer Plaz ageweit. D'Skulptur gouf opgeriicht am Kader vun de 50 Joer Fräiwëllegenarméi an den 175 Joer Militärmusek zu Lëtzebuerg, Anniversairen déi allebéid 2017 gefeiert goufen.
Aner Friddensbeem stinn ë. a. zu:
Prënz-Philip-Beweegung
D'Prënz-Philip-Beweegung (fr: Mouvement du prince Philip, en: Prince Philip Movement) ass e reliéise Kult, dee vun den Awunner vum Duerf Yaohnanen op der Insel Tanna, déi zu Vanuatu gehéiert, zelebréiert gëtt, a bei deem de Prënz Philip, de Consort vun der brittescher Kinnigin Elisabeth II., als eng Gottheet veréiert gëtt.
Et handelt sech ëm e sougenannte Cargo-Kult, deen dorop zeréckzeféieren ass, wéi d'Awunner vun deenen Inselen eng éischte Kéier Kontakt mat Europäer haten, an hinnen, wéinst hirem techneschen Entwécklungstand, iwwersënnlech Kräften zougeschriwwen hunn. Duerch mëndlech Traditioun hu sech déi Evenementer mat Geschichte vu Geeschter aus ale Mythe vermëscht. Am Zweete Weltkrich ass op Tanna déi sougenannt John-Frum-Beweegung entstanen, déi op de Kontakt mat US-amerikaneschen Zaldoten zeréckgeet (ee vun hinne wäert sech wuel als "John from [the United States]" ausginn hunn), déi mat Fallschiermer Saachen erofgehäit kruten. Fir d'Leit vun do war den "John Frum" de Jong vum Bierggeescht Karapanemum, deen op Tanna hannescht komm wier, fir säi Vollek an eng besser Zukunft ze féieren.
Ausgangs vun den 1950er oder ufangs vun den 1960er Joren huet sech, baséiert op der John-Frum-Beweegung, d'Prënz-Philip-Beweegung entwéckelt: D'Leit vu Yaohnanen gleewen, datt de Prënz Philip a Wierklechkeet de Brudder vum John Frum wier. Hie wier fréier vun Tanna fortgaangen, fir déi Säit vum Mier eng mächteg Fra ze bestueden. No Kontakter mat de brittesche Kolonialhären - Vanuatu war bis an d'1970er Joren, als "Nei Hebriden" e brittesch-franséische Kondominium - waren s'iwwerzeegt, dës Fra misst d'Elisabeth II. sinn, an deemno de Prënz Philip de Geescht, op dee se gewaart hunn, datt en zeréckkéim. Dëse Glawen huet sech nach verstäerkt, wéi d'Kinnekskoppel 1974 Vanuatu besicht huet. De Philip muss do mat senger schnéiwäisser Marines-Uniform en zolitten Androck hannerlooss hunn.
1978 huet de Resident Commissioner, den héchste Representant vum Vereenegte Kinnekräich op den Neien Hebriden, de Philip iwwer dee Kult informéiert an him de Wonsch vun de Yaohnaner iwwermëttelt, hinnen eng Foto vu sech ze schécken, wat en och gemaach huet, mat dobäi, als Cadeau, e puer Tubakpäifen. Fir Merci ze soen, hunn d'Insulaner him eng traditionell Nal-Nal-Keel fir op d'Schwéngsjuegd geschenkt, an de Philip, als Äntwert, eng Foto mat sech an där Waff.
2007 hu 5 Insulaner, am Kader vun enger Tëleesdokumentatioun, eng Audienz beim Prënz Philipp kritt. Hie sot hinnen, et wier nach net un der Zäit, nees hannescht ze kommen...
Nolay
De Begrëff Nolay bezeechent:
Christian Marquand
De Christian Marquand, gebuer de 15. Mäerz 1927 zu Marseille a gestuerwen den 22. November 2000 zu Paräis, war e franséische Schauspiller a Filmregisseur.
Hie war de Brudder vun der Filmregisseurin Nadine Trintignant a vum Schauspiller Serge Marquand.
Hie war mat der Schauspillerin Tina Aumont bestuet.
Méchelskierch zu Buerschent
De Patréiner vun der Kierch ass den hellege Méchel, deem säi Fest den 29. September gefeiert gëtt.
D'Kierch steet op der Kräizung vum CR308 (Schlasswee, Groussgaass) an dem CR348 (Groussgaass, Um Kräizkapp). Nieft der Kierch ass de Kierfecht ugeluecht.
Zur fréierer Par Buerschent gehéieren ausser der Méchelskierch vu Buerschent och nach d'Filialkierch vu Kiemen an d'Kapell vu Scheedel.
D'Buerschenter Kierch gouf de 4. Mee 1971 op d'Lëscht vun de klasséierte Monumenter als nationaalt Monument opgeholl.
Geschicht
D'Par Buerschent war am Mëttelalter wärend Joerhonnerte staark mat der Herrschaft vum Buerschter Schlass verbonnen, déi och d'Recht hat, d'Paschtéier ze ernennen.
Et ass aus der Geschicht vum Buerschter Schlass bekannt datt schonn am Joer 1247 zu Buerschent eng Parkierch existéiert huet, warscheinlech mol net déi éischt.
Gorrevod
Gorrevod ass eng franséisch Gemeng am Departement Ain an der Regioun Auvergne-Rhône-Alpes.
Méchelskierch zu Buerschent
Geschicht
An engem Visitatiounsrapport vu 1570 gouf d'Par an d'Kierch méi genee beschriwwen. Et war eng Schlasskierch mat dräi Altär, dräi Kellecher an enger Monstranz. De Patréiner war deemools schonn den hellege Méchel, grad wéi haut nach. D'Parhaus war a schlechtem Zoustand.
Déi nächsten Informatiounen iwwer d'Kierch kritt een am Visitatiounsrapport vu 1628. D'Kierch gouf als baufälleg beschriwwen an et war nëmmen nach ee Kellech do. D'Mauere vum Kierfecht waren agefall.
Am nächste Visitatiounsrapport vu 1686 hat sech d'Situatioun vun der Par staark verbessert. Warscheinlech gouf an der Zäit tëscht 1628 an 1686 eng nei Kierch gebaut, awer nëmmen aus Leem oder rauem Gestengs. Se war elo awer wesentlech besser ekipéiert. Haaptpatréinesch war d'Muttergottes, warscheinlech als Resultat vun der nationaler Veréierung vun der Muttergottes, déi duerch d'Jesuitten zu Lëtzebuerg agefouert gouf. Den hellege Méchel ass awer Patréiner bliwwen. Fir d'éischt Kéier gouf an dësem Rapport awer och eng Schlasskapell ernimmt déi dem hellege Fiakrius geweit war.
1750 war déi leschte Visitatioun an der Par virun der franséischer Revolutioun. D'Kierch an d'Paschtoueschhaus waren nees an engem desolaten Zoustand an och de Kierfecht huet eng nei Mauer gebraucht.